**Dominic Roussel** (\* 22. február 1970, Hull, Quebec, Kanada) je bývalý kanadský hokejový brankár.

Kariéra
-------

Dominic Roussel sa pred vstupom do NHL profiloval v kanadskej QMJHL. Ako temperamentný a pohyblivý brankár bol draftovaný v roku 1988 Philadelphiou Flyers (63. celkovo) a po krátkom (dvojsezónnom) pobyte v AHL sa v roku 1991 prvýkrát predstavil v ich drese.

Zažil tu relatívne stabilné obdobie, kedy „kryl chrbát" Ronovi Hextallovi (od ktorého sa učil agresívnemu brankárskemu štýlu).

V sezóne 1993/1994 dokonca musel Hextalla v roli jednotky úplne zastúpiť (až v 60-tich zápasoch).

V sezóne 1995/1996 zažil krátku výmenu (na 7 zápasov) do Winnipegu Jets, po ktorej sa znova vrátil ku Flyers.

V roku 1998 bol vymenený do Nashville Predators, kde neodchytal jediný zápas a putoval výmenou za Chrisa Masona do Mighty Ducks of Anaheim. Medzitým pôsobil jeden rok v nemeckej DEL, kedy reprezentoval Kanadu na rôznych európskych turnajoch až v 41 dueloch.

Tu Roussel strávil tri sezóny ako záložný brankár Guya Heberta. Nahradil tak dieru po dlhoročnom náhradníkovi Michailovi Štalenkovi.

Po výbornej prvej sezóne, kedy dosiahol percentuálnu úspešnosť zákrokov až 92,3% sa v ostatných dvoch udržal pod 90% hranicou. Roussel však spoľahlivý bol, a tri sezóny Anaheim nemusel hľadať adekvátnu náhradu.

Avšak Hebert starol a Anaheim potrebovali v role dvojky trénovať budúci talent, nie solídnu dvojku akou bol Roussel.

V roku 2000 do organizácie Anaheimu vstúpil kanadský megatalent Jean-Sébastien Giguère a Roussel už nebol potrebný. Ešte pred koncom sezóny bol zapísaný na waiver listinu odkiaľ ho stiahol Edmonton Oilers, kde odchytal už iba 8 zápasov.

Kariéru ukončil o dva roky v nemeckej DEL v drese Frankfurt Lions.

Roussel patril v 90-tych rokoch k stabilným brankárom ligy, avšak nikdy sa nepresadil zásadnejšie, jeho výkonnosť sa posúvala v sinusoidách až sa stal brankárom nežiadaným.

V súčasnosti sa v nižších kanadských súťažiach venuje trénerskej činnosti.

Štatistiky v NHL| Sezóna | Tím | Z | V | P | R | GAA | S% | SO |
| --- | --- | --- | --- | --- | --- | --- | --- | --- |
| 1991/1992 | Philadelphia Flyers | 17 | 7 | 8 | 2 | 2.60 | 90,8% | 1 |
| 1992/1993 | Philadelphia Flyers | 34 | 13 | 11 | 5 | 3.76 | 88,1% | 1 |
| 1993/1994 | Philadelphia Flyers | 60 | 29 | 20 | 5 | 3.34 | 89,6% | 1 |
| 1994/1995 | Philadelphia Flyers | 19 | 11 | 7 | 0 | 2.34 | 91,4% | 1 |
| 1995/1996 | Philadelphia Flyers | 9 | 2 | 3 | 2 | 2.89 | 87,6% | 1 |
| Winnipeg Jets | 7 | 2 | 2 | 0 | 3.37 | 88,1% | 0 |
| 1998/1999 | Mighty Ducks of Anaheim | 18 | 4 | 5 | 4 | 2.51 | 92,3% | 1 |
| 1999/2000 | Mighty Ducks of Anaheim | 20 | 6 | 5 | 3 | 3.16 | 88,3% | 1 |
| 2000/2001 | Mighty Ducks of Anaheim | 13 | 2 | 5 | 2 | 2.85 | 89,5% | 0 |
| Edmonton Oilers | 8 | 1 | 4 | 0 | 3.62 | 86,1% | 0 |
| **Celkovo v NHL** | **205** | **77** | **70** | **23** | **3.12** | **89,5%** | **7** |

Referencie
----------

1. ↑   *Dominic Roussel at eliteprospects.com* [online]. www.eliteprospects.com, [cit. 2020-04-08]. Dostupné online. (po anglicky)
2. ↑   *Dominic Roussel Hockey Stats and Profile at hockeydb.com* [online]. www.hockeydb.com, [cit. 2020-04-08]. Dostupné online.
3. ↑   *Philadelphia Flyers goaltending history : Dominic Roussel* [online]. www.goaliesarchive.com, [cit. 2020-04-08]. Dostupné online. Archivované 2020-01-05 z originálu.
4. ↑   *Winnipeg Jets goaltending history : Dominic Roussel* [online]. www.goaliesarchive.com, [cit. 2020-04-08]. Dostupné online. Archivované 2020-01-27 z originálu.
5. ↑   *Anaheim Mighty Ducks goaltending history : Dominic Roussel* [online]. www.goaliesarchive.com, [cit. 2020-04-08]. Dostupné online. Archivované 2020-01-27 z originálu.
6. ↑   *Edmonton Oilers goaltending history : Dominic Roussel* [online]. www.goaliesarchive.com, [cit. 2020-04-08]. Dostupné online. Archivované 2020-01-27 z originálu.